google/wiki40b huggingface dataset:
Bærums Forenede Bilruter

Bærums Forenede Bilruter A/S (BFB) var et busselskap i Bærum med hovedkontor i Furubakken på Bekkestua.

Tidlig utvikling

Selskapets historie dateres til 7. desember 1927 da selskapet A/S Oslo-Lommedalen ble etablert. Det skjedde ved at noen ruter drevet av Ing. M.O. Schøyens Bilcentraler A/S ble skilt som egne selskaper. I dette tilfellet var det Lommedalsruten. Rutebilpioneren Sivert Mjelva (1879-1964) fra Åndalsnes hadde vært sjåfør på denne ruten en tid. Han hadde tidligere vært sjåfør og leder for rutebiltrafikken mellom Åndalsnes-Dombås-Otta fra 1910. Høsten 1924 ble Raumabanen åpnet og all rutebiltrafikk på strekningen ble da avviklet. Mjelva drog til Oslo og Bærum, og ble i 1927 leder og medeier i A/S Oslo-Lommedalen.
Sivert Mjelva kjøpte tidlig tomt for utbygging av garasjer til bussdriften. Alt i 1934 hadde han bygd et garasjeanlegg i Furubakken mellom Bekkestua og Haslum kirke. Anlegget er seinere utbygd mange ganger og huset i alle år busselskapet som skulle bli BFB med garasje, verksted, parkeringsplass og administrasjonsbygg. Helt til vår tid har anlegget tjent som base for busstrafikken for Østre Bærum.

BFB - resultat av fusjoner og oppkjøp

Selskapet vokste i takt med utviklingen av busstrafikken, og gjennom overtakelse av andre selskaper. I 1955 ble det opprettet et nytt selskapet, Bærums Forenede Bilruter A/S (BFB), som tok over alle rutene Østre Bærum. A/S Oslo-Lommedalen gikk inn som medeier i BFB, og overlot bussdriften til det nye selskapet. Gunnar Wiik kom inn i selskapet noen år etter krigen. Han ble tidlig leder av BFB, og var svigersønn av Sivert Mjelva.

Sluttfasen

Selskapet vokste og utviklet seg videre de neste tiårene. På 1990-tallet begynte imidlertid de store strukturendringene i bussbransjen, med oppkjøp og fusjoner. Bakgrunnet for dette var den kommende overgangen til anbudskonkurranse som bussruter, en situasjon som ville kreve større busselskaper. BFB overtok i 1992 det andre busselskapet med adresse i Bærum, Lommedalsbussen A/S. BFB gikk også inn som medeier i Norgesbuss i 1993. På denne tiden var det stor interesse for oppkjøp av busselskaper, både fra Norge og utlandet. På nyåret 1995 hadde Norgesbuss fått hånd om aksjemajoriteten i BFB. Norgesbuss la da fram et tilbud på 107 mill. kr. for selskapet som etter overtakelsen av Lommedalsbussen nå hadde 145 busser og 250 ansatte.
Incala

Utseende

Middelsstore (ca. 20 millimeter), gråbrunt-spraglete gullbasser. Pronotum er rundet og mye smalere enn dekkvingene.

Levevis

Larvene lever i jorda. De voksne billene ser ut til å være natt-aktive, de begynner å parre seg og legge egg rett etter at de er klekket og tar muligens normalt ikke næring til seg som voksne.

Utbredelse

Slekten er utbredt i Afrika.
Øst-Jerusalem

Øst-Jerusalem er den delen av Jerusalem som juridisk sett tilhører staten Palestina. Området styres i praksis av Israel som en integrert del av Jerusalem. Øst-Jerusalem ble sammen med Vestbredden underlagt Jordan under den arabisk-israelske krig i 1948, og deretter anektert av Israel under seksdagerskrigen i 1967. Delen inkluderer Jerusalems gamleby og noen av jødedommen, kristendommen og islams helligste steder, slik som Tempelberget, Vestmuren, Al-Aqsa-moskéen og Den hellige gravs kirke. Uttrykket «Øst-Jerusalem» kan referere til enten området som var under jordansk herredømme mellom 1949–67, som ble innlemmet i Jerusalems administrasjonsområde i 1967 og dekket 70 km², eller territoriet til det jordanske administrasjonsområde før 1967, som dekket 6,4 km².
Området har siden den Israelske okkupasjon i 1967 vært meget omstridt. Israels besluttinger om å etablere stadig nye jødiske bosetninger der har blitt fordømt av FN en rekke ganger. Øst-Jerusalem regnes nå som del av de palestinske områder hvor det er innledet forhandlinger om fremtidig politisk status og organisering. Begge byområdene administreres av israelerne som en integrert enhet i kommunen og den selvproklamerte hovedstaden Jerusalem, men palestinerne gjør kun krav på Øst-Jerusalem som sin hovedstad.
Lås (informatikk)

Innenfor informatikk er en lås eller en mutex (forkortelse for gjensidig utelukkelse eller mutual exclusion) en synkroniseringsmekanisme hvor der er mange tråder av utførelse. En lås er konstruert for å tvinge frem en politikk av samtidighetskontroll ved hjelp av gjensidig utelukkelse.
Domesnäs

Domesnäs (latvisk Kolkasrags, tysk Bakenhof) ligger på nordspissen av Kurland i Latvia. Det var et viktig landemerke på den store skandinaviske handelsruta østover til Russland via elva Daugava (tyska Düna).
Det for skipsfarten viktige Irbestredet – innseilingen til Riga – går mellom Domesnäs og øya Saaremaa i Estland.
Fransk mesterskap i friidrett 2016

Fransk mesterskap i friidrett 2016 ble arrangert fra 24. til 26. juni 2016 på Stade du Lac de Maine i Angers.
(For her er det) Solskinn og sang

«(For her er det) Solskinn og sang» er ei munter norsk vise med melodi av Bjarne Amdahl og tekst av Alf Prøysen. Den ble skrevet til TV-serien Kanutten på 1960-tallet, hvor Prøysen selv framførte visa i rollen som gatesanger Romeo Clive.
Alf Prøysen med Ragnar Danielsens orkester spilte den også inn på singlen Philips P 353 200 PF.
Det brandenburgske afrikanske kompani

Det brandenburgske-afrikanske kompani var et brandenburg-prøyssisk handelskompani, som drev oversjøisk handel med Vest-Afrika. Selskapet deltok i den europeiske trekantfarten, mellom Europa, Afrika og Amerika, og handelsvarene var bl.a. slaver. Hjemmehavnen var Emden, og selskapet hadde et støttepunkt i Vest-Afrika, bl.a. kolonien eller handelsfortet Gross Friedrichsburg.
Kompaniet eksisterte fra 1682 til det ble oppløst i 1711. Selskapet regnes som det første tyske aksjeselskap.
Acanthoderes

Utseende

Stort sett middelsstore (8-17 millimeter), brun- eller gråaktige trebukker, forholdsvis tettbygde med kraftige bein. Antennene er omtrent så lange som kroppen. Pronotum er nærmest tønneformet med en pigg litt bakenfor midten av siden.

Levevis

Larvene lever i død ved.

Utbredelse

Slekten er utbredt i Amerika, fra det østlige USA i nord til det nordlige Brasil i sør.
Varehandel

Varehandel omfatter alle de aktiviteter som gjennomføres fra en vare er ferdig produsert og til den tas i bruk av sluttkunden som kan være en forbruker, en bedrift eller offentlig forvaltning. Etter denne definisjonen ivaretar varehandelen samfunnets forsyningstjeneste, det vil si sørger for at de riktige varene er til stede i tilstrekkelig mengde og utvalg på de steder og de tider kjøperne / kundene ønsker å anskaffe varene.
Absolute VG-lista 1981

Absolute VG-lista 1981 er et samlealbum som inneholder flere av de største hit-låtene i musikkåret 1981. 
Albumet kom ut 19. november 2007.
Bordtennis under Stillehavslekene 1995

Bordtennis under Stillehavslekene  1995. Bordtennis var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var tiende gangen som Bordtennis var med på programmet under stillehavslekene. Det var sju turneringer, single-, double- og lag for både menn og kvinner og en mixeddoubleturnering. Fransk Polynesia ble beste nasjon med seks gullmedaljer foran Guam med en.
Karl Robert von Nesselrode

Bakgrunn

Nesselrode tilhørte en opprinnelig tysk greveslekt som var innvandret til Russland fra Rhinlandet. Da han ble født, var faren stasjonert som Russlands ambassadør i Portugal.

Karriere

I en alder av 16 år begynte han i den russiske marinen og tjenestegjorde deretter i hæren. Han gikk så inn i diplomatisk tjeneste under tsar Paul I sin sønn og etterfølger tsar Aleksander I. Han var knyttet til den russiske ambassaden i Berlin og ble senere overført derfra til Haag. I august 1806 mottok Nesselrode en kommisjon for å reise i Sør-Tyskland for å rapportere om de franske troppene der og deretter ble han vedlagt som diplomatisk sekretær for de russiske generalene Kamenski, Buxhoewden og Bennigsen.
Nesselrode ble statssekretær i 1814 og var leder for Russlands offisielle delegasjon til kongressen i Wien. I 1816 ble Nesselrode utnevnt til utenriksminister. Mellom 1845 og 1856 jobbet han som kansler. Som utenriksminister i 1824 var han i flere forhandlinger med USA for å definere grensen mellom den russiske delen av Amerika og det amerikanske Oregon Country. Forhandlingene førte med seg den russisk-amerikanske traktaten av 1824. Et århundre senere, i 1924, ble Mount Nesselrode i Boundary Ranges på grensen mellom Alaska og Britisk Columbia oppkalt etter ham. 
Nesselrode jobbet med å utvide Russlands innflytelse på Balkan og i Middelhavet og denne innsatsen førte til mange konflikter med andre land blant annet Tyrkia, Storbritannia, det daværende hertugdømmet Savoie og Frankrike som var allierte under Krimkrigen (1853–1856). Storbritannia og Frankrike var bekymret over Russlands økende innflytelse i verden og var fast bestemt på å støtte Tyrkia for å kunne begrense Russlands innflytelse utenfor den russiske grensen.
Hans selvbiografi ble utgitt posthumt i 1866.
Ghostclocks

Ghostclocks er et musikkalbum med Blood Command, utgitt i 2010. Dette er bandets første hele plate. For albumet ble de nominert til Spellemannprisen 2010 i klassen rock og fikk svært gode kritikker internasjonalt
Det pavelige råd for tolkningen av lovtekster

Det pavelige råd for tolkningen av lovtekster er en del av Den romerske kurie, som er Den katolske kirkes sentrale administrasjon.
Det ble opprettet som en kommisjon av pave Benedikt XV den 15. september 1917, gjennom en motu proprio, Cum iuris canonici. Bakgrunnen var den store revisjonen av katolsk kirkerett, som hadde resultert i en ny Codex Iuris Canonici tidligere samme år.
Kommisjonen ble i 1963 omdefinert, og fikk navnet Den pavelige kommisjon for revisjon av den kodifiserte kirkeretten, med det oppdrag å forberede en ny utgave tilpasset endringene som var vedtatt av Andre Vatikankonsil.
Den ble igjen en kommisjon for tolkning av lovtekster i 1984, ettersom revisjonen var fullført året før. I konstitusjonen Pastor Bonus fra 1988 ble den oppgradert til et pavelig råd, og ble dermed en del av kurien.
Den nåværende presidenten er erkebiskop Francesco Coccopalmerio, som ble utnevnt 15. februar 2007.
Regnbuepladsen

Regnbuepladsen er navnet på en plass i København. Frem til 1. juli 2014 var adressen Rådshupladsen 77-79.
Den granittgrå og nyrenoverte plassen ligger som et forlenget hjørne av den del av Rådshupladsen, som rommer skulpturen Lurblæserne og den nyplantede kirsebærlunden. Den grenser opp til Lavendelstræde, Vester Voldgade og Farvergade ut mot kultursentret Vartov. På plassen finnes en talerstol i bronse utført av billedhugger Hein Heinsen, donert av Ny Carlsbergfondet. På dens venstre forside ses inskripsjonen Rostra populi, mens det på høyre side leses Fællesskab & frihed. På baksiden leses Ordet på 54 forskjellige språk.

Navnet

Plassens navn er valgt som en hyllest til mangfoldighet og frisinn i København, og er inspirert av regnbueflagget – symbolet for seksuelle minoriteter. Forut for navngivingen foregikk en het debatt. I mai 2013 innstilte Vejnavnenævnet at den nyrenoverte plassen skulle kalles Axel Axgils Plads, etter mannen som stiftet Landsforeningen for bøsser og Lesbiske i Danmark, og som var den ene halvdel i verdens første registrerte partnerskap den 1. oktober i 1989. Forslaget ble siden trukket tilbake på grunn av protester. Senere innstilte det samme nevnet at plassen skulle oppkalles etter skuespillerinnen Hannah Bjarnhof, hvilket også ble forkastet, da forslaget om Regnbuepladsen kom på bordet.
Det nye navnet ble vedtatt av Københavns Borgerrepræsentation den 6. februar 2014, og etterpå sendt i høring. Flere av de berørte, som ikke ønsket navneendring, protesterte. Den 7. april 2014 vedtok Teknik- og Miljøudvalget dog at det nye navnet skal tas i bruk den 1. juli 2014.
NM i maraton 2012

NM i maraton 2012 var en del av NM i friidrett 2012, og ble arrangert som en del av Oslo Maraton 22. september 2012. Arrangør var SK Vidar.
Robert Eitner

Liv og virke

Eitner studerte i Breslau, men konsentrerte seg framfor alt om  selvstudier av musikk. I 1853 slo han seg ned i Berlin hvor han blant annet opptrådte som pianist og skrev klaverstykker og lieder. Han åpnet en musikkskole i 1863, men historikkstudier tok stadig mer av tiden og lærervirksomheten ble tonet ned. I 1868 var han delaktig opprettelsen av Gesellschaft für Musikforschung og var redaktør av selskapets Monatshefte für Musikgeschichte (1869–1904). Han sto også bak en rekke musikkbiografier og et musikkleksikon over nederlandske komponister. Eitner bidro til 399 artikler i Allgemeine Deutsche Biographie (ADB), nesten alle om musikere.
I 1882 slo han seg ned i Templin (Uckermark/Brandenburg) og bodde der resten av livet.
Lake Manyara lufthavn

Lake Manyara Airport (IATA: LKY, ICAO: HTLM) er en flyplass i Tanzania som betjener Manyarasjøen nasjonalpark.
Pseudoceresium

Utbredelse

Slekten er endemisk for Ny-Caledonia.
Jeanette Olsen

Bibliografi

Er Trotski arbeiderklassens fiende? Åpent brev til arbeiderne fra Jeanette Olsen (Eget forlag, Oslo, 1936)
Iver Christensen

Iver Christensen (død 1622) var en norsk trelasthandler og brukseier fra Telemark. Han er antatt å være sønn av prest i Øvre Telemark Christen Jacobsen, og han tilhørte dermed sannsynligvis slekten som også er kjent under navnet Morland. Han er nevnt i 1585 og var da fogd i Øvre Telemark. I 1596 var han blitt rådmann i Skien og han nevnes også som rådmann i 1606 og 1609. Han drev sagbruk på Gjemsø kloster og en betydelig trelasthandel. Iver Christensen var gift med Margrethe Jørgensdatter von Ansbach og var dermed svigersønn til Jørgen von Ansbach. Iver Christensen var bl.a. far til trelasthandler og godseier Hans Iversen (1617–1668), som var Skiens rikeste mann i sin levetid, og farfar til godseier og lagmann i Skien Iver Hansen (ca. 1645–1693), som var gift med en søster av Anne Clausdatter. Blant Iver Christensens etterkommere er Henrik Ibsen.
Bybrua (Drammen)

Den gamle bybroen

Den første bybroen åpnet mars 1813. Denne lå noen meter øst for dagens bro, og var fortsatt i bruk i hele byggeperioden til den nye broen. Gamlebroen var 303 meter lang og 6,6 meter bred. En del av broen var en vippebro som kunne åpnes for å slippe gjennom båttrafikk. Broen ble finansiert av bompenger.
Sunnfjord prosti

Sunnfjord prosti er et tjenestedistrikt  i Bjørgvin bispedømme i Den norske kirke. Prostiet omfatter kommunene Askvoll, Fjaler, Flora, Førde, Gaular, Hyllestad, Høyanger, Jølster og Naustdal.
Da Ytre Sogn prosti ble nedlagt i 2013 ble Høyanger og Hyllestad overført til prostiet.
Prosten har sete i Førde.
Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.
De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.
Parterapi (NRK-program)

Om serien

Den første sesongen består av kun to episoder, og den var hovedsakelig en webserie. De to episodene ble likevel sendt på NRK3 noe senere. Sesong 2 hadde premiere 14. september 2018. Sesong 2 har ti episoder, og hver episode varer i rundt ti minutter. 
I serien møter seerne forskjellige kjæreste-, samboer- og ektepar som går til parterapeut i et siste forsøk på å redde forholdet. Komiker Kevin Vågenes spiller den ene parten i hvert par.
Softball under Panamerikanske leker 1987

Softball under Panamerikanske leker 1987. Softball var med som en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var to turneringer, en for menn og en for damer. Canada vant herreturneringen og USA dameturneringen.
Formannskapslovene

Stortingets behandling og vedtak av loven inn i Norges dokumentarv

Lokalt selvstyre ligger høyt i norsk bevissthet, og er et viktig prinsipp for vår styreform. Dokumentene som viser stortingets behandling og vedtak av formannskapslovene i 1837 ble derfor innlemmet i Norges dokumentarv i 2012.  Norges dokumentarv er et register over de viktigste dokumentene i norsk historie. Registeret er en nasjonal utgave av UNESCOs Verdensminne-program (Memory of the World), som skal bidra til å verne og tilgjengeliggjøre verdens dokumentarv, og fremstå som menneskehetens kollektive hukommelse.
Formannskapslovene av 1837 ble senere avløst av nye kommunelover av henholdsvis 1921, 1938 og 1954.

Lovenes forhistorie

Grunnloven av 1814 medførte ingen forandringer i embetsmannsstyret i norske byer og bygder. Mangelen på lokalt selvstyre ble opplevd som et misforhold av nordmenn som nå skulle være et «fritt» folk.
Det var i første rekke bøndene som fremsatte krav om lokalt selvstyre. Inspirasjonen ble hentet både fra idealene som lå til grunn for den franske revolusjon og fra grunnlovens ånd. 
Argumentene gikk i første rekke på at de som måtte bære kostnadene forbundet med lokale tiltak, også måtte styre dem. Dessuten var lokalkunnskapen og erfaringen langt større hos innbyggerne enn hos innflyttede embetsmenn.
Det utviklet seg til en hard politisk kamp. I 1833 brukte også kongen sin vetorett til å stoppe ny lovgivning på området. Men den 14. januar 1837 fikk Norge nye lover om formannskap på landet og i byene, formannskapslovene.
I ettertid er det sagt at det «... fantes på denne tid neppe noen europeisk stat, hvor det kommunale selvstyre var så vel organisert og gjennemført i så vid utstrekning som det ble i Norge ved lovene av 1837». (Johan Ernst Sars, Norges historie, bind IV).

Videre utvikling

Matrikkelloven som kom i 1853 innførte betegnelsene kommune (herred) og herad (nyn) til erstatning for formannskapsdistrikt.
100 år etter at formannskapslovene var innført (1936), var det 682 herreder (landkommuner) og 65 bykommuner i Norge. Blant byene hadde 43 status som kjøpstad og 22 som ladested.
Golf under Stillehavslekene 1969

Golf under Stillehavslekene  1969. Golf var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var første gangen som golf var med på programmet for Stillehavslekene. Det var individuell og lagkonkurranse for både menn og kvinner. Papua Ny-Guinea ble beste nasjon, de vant alle fire gullmedaljene.
Farlig beskytter

Handling

En psykologisk thriller om en psykopatisk politimann som trenger seg inn i forholdet til et ungt par. Han blir etterhvert besatt av den unge vakre konen etter å ha blitt innkalt for å beskytte dem pga et tyveri. Det utvikler seg til et helvete for paret, men politimannen er overbevist om at hans handlinger er rett.
Whatever (slang)

Whatever (norsk: samma det, hva nå enn, hva som helst), opprinnelig et engelsk ord, er et utbredt norsk slang-uttrykk. Uttrykket er velkjent i store deler av verden. Det kan defineres som et uttrykk for lunkent engasjement, likegyldighet, ytring for misunnelse eller til og med et avslag.

Kulturell påvirkning

I de engelsktalende landene, fra sent på det 20. århundre og tidlig på det 21. århundre, ble ordet som en interjeksjon brukt som et kraftig konversasjonsblokkmiddel. Det meste en person kommuniserer kan blokkeres ved ytrelsen «whatever».
På TV-showet All in the Family, som hadde premiere i 1971, så ble whatever mye brukt av hovedpersonen, Archie Bunker brukte det som et avslående svar til sin kone, Edith Bunker.
Uttrykket var utbredt blant de velstående «Valley girls» i California på 1980-tallet, en subbkultur som kom frem i filmen Clueless, ifølge slangekspert Tony Thorne, som først gjorde opptak der. Det var uttrykket som ble brukt av koner og kjærester til filmstjerner og produsenter – men det ble tatt opp som en del av valley girls-koden.
Michel Houellebecqs roman fra 1994 Extension du domaine de la lutte ble gitt tittelen Whatever på sin engelske oversettelse, og beskriver en datamaskinprogrammerers kronisk illojale liv.
Den norske forfatteren og språkforskeren Helene Uri benytter uttrykket i sin bok, De beste blant oss. Her brukes uttrykket whatever for å vise en likegyldighet overfor en påstand.
Softrock

Softrock, også kalt lite-rock eller pop-rock, er en undersjanger av popmusikk som bruker teknikker fra rock and roll for å framføre en mykere, tilsynelatende mer velbehagelig lydbilde med bruk av akustiske gitarer. Den har sin opprinnelse tidlig på 1970-tallet i sørlige California. Stilen glattet over poprockens skarpe kanter og støttet seg på enkle, melodiske melodier med store og frodige produksjoner. Soft-rock dominerte amerikanske radiostasjoner gjennom hele 1970-tallet før den til sist endret seg til moderne voksenpops syntetiske musikk på 1980-tallet.
Softrock er vanligvis sunget med høyere vokal, og tekstene har en tendens til å være ikke konfronterende, men med fokus på svært generelle temaer som kjærlighet, hverdagsliv og relasjoner. Sjangeren har en tendens til å gjøre mye bruk av pianoer, synthesizere og noen ganger saksofoner. I noen tilfeller softrock kan inkludere elektriske gitarer, men som vist med Bee Gees og Bryan Adams, er softrock preget av akustiske gitarer.
Kaholmene

Kaholmene (Søndre og Nordre Kaholmen) er to mindre øyer i Drøbaksundet ved sydspissen av Håøya. De to Kaholmene er skilt med et smalt og grunt sund, med bro over. Øyene er kjent for festningsanlegget Oscarsborg, og senkingen av det tyske slagskipet «Blücher» den 9. april 1940. På vestsiden av Nordre Kaholmen er det nå en lun gjestehavn.
Fernando Luiz Roza

Landslaget

Fernandinho debuterte for det brasilianske landslaget den 11. august 2011 i en treningskamp mot Tyskland, en kamp Tyskland vant 3-2. Han scoret sitt første mål for landslaget i en treningskamp mot Sør-Afrika den 5. mars 2014, en kamp Brasil vant 5-0. Han ble tatt ut til å representere Brasil i fotball-VM 2014. Fernandinho scoret sitt første VM-mål i gruppespillskampen mot Kamerun.
Han ble tatt ut i Brasils tropp til VM i fotball 2018 i Russland.
Sigd

Sigd er et landbruksredskap som består av et kort håndtak og et halvmåneformet skjæreblad. Sigder brukes til å skjære gress og høste korn for hånd. Det buede skjærebladet skjærer og samler stråene på en gang.

Historikk

En kjenner sigder av stein fra steinalderen i Norge for fem tusen år siden. I jernalderen, det vil si fra rundt år 500 før kristus, ble imidlertid sigder og ljåer smidd av jern, noe som gjorde engslåtten mer effektiv. I moderne landbruk har slåmaskiner og skurtreskere overtatt arbeidet. 
Et blad som har blitt brukt til å skjære kornslag som inneholder silisiumdioksid, får et spesielt skinn av dette. Dette særpreget kan arkeologer bruke til å se om eldgamle steinredskaper har blitt brukt til jordbruk.

Mytologi og symbolikk

I gresk mytologi brukte Kronos og Persevs sigden som våpen.
Det er blant annet en sigdformet «halvmånekniv» i seglene til skomakerlaugene i Bergen og Oslo (Christiania) fra 1600-tallet. Der er dette et redskap som også er brukt av salmakere og andre som behandlet lær.
Innen kommunismen ble hammer og sigd et symbol på arbeidere og bønder. Dette symbolet ble blant annet brukt i det sovjetrussiske flagget og riksvåpenet.
Kalaha

Spillets mål

Spillet går ut på å få flest mulig kuler i sitt hus.
36. armé i Russland

36. kombinerte armé (russisk 36-я общевойсковая Краснознамённая армия) er en styrke på operasjonelt nivå i Østre militærdistrikt i Russland med hovedkvarter i Ulan Ude.
Certolizumab pegol

Certolizumab pegol, varemerke Cimzia, er et terapeutisk monoklonalt antistoff til tumor nekrosefaktor alfa (TNF-α). Legemiddelet er utviklet av den belgiske produsenten UCB for behandling av Crohns sykdom og reumatoid artritt.
Bolterskaret

Bolterskaret er et fjellpass på Spitsbergen på Svalbard, rundt 20 kilometer sørøst for Longyearbyen. Høyden er rundt 400 moh. Det ligger mellom Bolterdalen (en sidedal til Adventdalen) i nord og Tverrdalen (en sidedal til Reindalen) i sør.
Navnet kommer fra det engelske ordet «bolt», som betyr «løpe vekk», etter at en av William Martin Conways hester løp vekk her under hans ekspedisjon i 1896.